La 26a Mostra art públic / universitat pública s’inaugura al campus de Burjassot

## La 26a Mostra art públic / universitat pública s’inaugura al campus de Burjassot

Els i les artistes de la Mostra art públic al campus de Burjassot juntament amb Esther Alba, Teresa Millet i Alba Braza. Foto: Miguel Lorenzo

Dijous, 5 d'octubre, s’ha inaugurat la XXVI Mostra art públic / universitat pública al campus de Burjassot de la Universitat de València, una iniciativa que selecciona dotze intervencions artístiques efímeres, específicament projectades per als campus on s’instal·len i que volen connectar amb el públic universitari i la societat i crear diàlegs transversals entre les diferents disciplines implicades i l’art actual.

A la inauguració i posterior recorregut, que s’ha iniciat a la Biblioteca de Ciències Eduard Boscà, han assistit la vicerectora de Cultura i Societat de la Universitat de València, Esther Alba; el delegat d’Estudiants, Marcos Durá; la comissària de l’exposició, Alba Braza; la jurat Teresa Millet, els i les artistes i representants dels equips deganals del campus així com també professorat i personal que ha col·laborat en les obres d'alguna manera.

Fins al 2 de novembre, al campus de Burjassot, es podran visitar les obres d'**Art al Quadrat, Voces que cuidan, Micaela Maisa, Valentina Alvarado Matos, Sara Torres** i **Laura Marte;** i del 27 d’octubre al 24 de novembre, al campus de Blasco Ibáñez s’exhibiran les obres d'**Amanda Moreno, Maria Amparo Gomar Vidal, Rayito Mcqueen** i **Fast Topaz,** **Marta van Tartwijk, Miriam del Saz** i **Chiara Sgaramella (La Nómada taller)** i **Veïna. Art Contemporani de Proximitat (Verónica Francés i Alfonso Segura).**

Les persones assistents a la inauguració en Burjassot han realitzat una visita guiada per la comissària de la Mostra, Alba Braza, acompanyades dels artistes de les obres, que han explicat les seues creacions i que enguany destaquen per la diversitat de formats utilitzats, no sols visuals sinó també sonors. Els temes al voltant dels quals s'ha articulat la Mostra inclouen el biaix de gènere i classista dels diccionaris més emblemàtics; la feina imprescindible del personal de neteja del campus de Burjassot transportada a una passejada sonora amb il·lustracions dins l'àmbit de la mediació cultural; l’òptica, l’art i l’epistemologia; cuques de llum que tracen un viatge sonor; sexualitat animal i binarisme heterosexual; memòria, feminisme i espai públic; crisi ecològica i medi ambient; i actituds crítiques front als dogmes majoritaris.

Aquesta vint-i-sisena edició de la Mostra rebla la necessitat i la importància de la col·laboració dels diferents col·lectius de la Universitat per poder dur-la a terme, com ara l'assessorament de Mercedes Quilis, professora de Llengua Espanyola de la Facultat de Filologia, Traducció i Comunicació; d’Elena Llamas Aliaga, il·lustradora; de Mabel Fuster, María del Pilar Martínez, María Dolores Muñoz, Estela Cerverón, Pilar Lafuente, Jennifer Pradillo i Araceli Ruiz (personal de neteja); de Josep Lluís Barona, catedràtic d’Història de la Ciència; de la Biblioteca d’Humanitats Joan Reglà, etc., i del personal tècnic i de manteniment dels campus.

El jurat que ha seleccionat els dotze projectes estava format per **Alba Braza,** comissària de la Mostra; **Esther Alba,** vicerectora de Cultura i Societat de la Universitat de València; **Teresa Millet,** doctora en Història de l'Art i especialista en Conservació; i **Carlos Almela**, professional de mediació i gestió culturals en pràctiques artístiques col·laboratives i permacultura. 

La Mostra art públic / universitat pública és una convocatòria de la Universitat de València impulsada per la Delegació d'Estudiants mitjançant el Servei d’Informació i Dinamització (Sedi) i que compta amb la col·laboració del Vicerectorat de Cultura i Societat, així com també dels serveis i personal dels campus on té lloc.

Per deixar registre de les instal·lacions efímeres que han format part de la Mostra art públic / universitat pública cada any, en acabar l’exposició s'edita un catàleg. Des de 2003, a més, els catàlegs estan disponibles en línia.

Galeria d'imatges 

### XXVI Mostra art públic / universitat pública (fotos: Miguel Lorenzo)

Arxivat en:
Art Públic
, Cultura
, Exposicions

## Altres Notícies

La Universitat presenta a La Nau la major retrospectiva sobre l'artista i cantant Miguel de Molina

La Universitat de València presenta una exposició sobre la bellesa i utilitat que amaguen les “males herbes”

L’exposició ‘¡Viva el Arroz! Gutiérrez visita València’ recull l’obra de K-Hito al Col·legi Major Rector Peset

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar